ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0623/97 υποβολή: Josu Imaz San Miguel (PPE) προς την Επιτροπή (4 Μαρτίου 1997)

Θέμα: Κατάσταση προγραμμάτων που υπεβλήθησαν από την Ισπανική Κυβέρνηση στην Κοινοτική Πρωτοβουλία URBAN

Η Ισπανική Κυβέρνηση υπέβαλε μια κατάσταση πόλεων με αντίστοιχα προγράμματα προκειμένου να περιληφθούν στην Κοινοτική Πρωτοβουλία URBAN. Από τις δώδεκα προτεινόμενες πόλεις οι εννέα (Cσrdoba, Avilιs, Santander, Albacete, Leσn, Castellσn, Pontevedra, Telde και Murcia) αντιστοιχούν στο στόχο 1, άλλες 2 (Zaragoza και Santa Coloma de Gramanet) στο στόχο 2 και μια πόλη, η Palma de Mallorca δεν περιλαμβάνεται στους ανωτέρω στόχους.

Άλλα προγράμματα, όπως αυτό που υπεβλήθη από τους δήμους της μείζονος περιοχής του San Sebastiαn για την Αστική Ανασυγκρότηση του όρμου της Pasaia δεν περιελήφθησαν στην κατάσταση, μολονότι παρουσιάζουν μια ιδιαίτερα προβληματική κοινωνικοοικονομική κατάσταση, αποδεικτικό στοιχείο της οποίας είναι το ποσοστό 22,6% της ανεργίας που σημειώνεται σε αυτούς, και αποτελούν ένα ιδιαίτερα υποβαθμισμένο αστικό ιστό, οπότε θα μπορούσε να ενταχθεί στους στόχους προτεραιότητας για την εφαρμογή τ ων κριτηρίων που καθορίζονται με τις κατευθύνσεις που αναφέρονται στην ανακοίνωση 94/C/180/02 σχετικά με το Πρόγραμμα URBAN. Θα πρέπει επίσης να αναφερθεί ότι η περιοχή αυτή περιλαμβάνεται στο στόχο 2 των διαρθρωτικών ταμείων.

Θεωρεί η Ευρωπαϊκή Επιτροπή ότι η κατάσταση των προγραμμάτων που υπεβλήθη από την Ισπανική Κυβέρνηση λαμβάνει υπόψη την κατεύθυνση 2/3 για το στόχο 1 και 1/3 κατά προτίμηση για το στόχο 2 που αναφέρεται στην ανακοίνωση 94/C/180/02 σχετικά με το Πρόγραμμα URBAN;

Θεωρεί η Επιτροπή ότι υφίστανται επαρκείς λόγοι για τον αποκλεισμό από το Στρατηγικό Πρόγραμμα για το San Sebastiαn και τον όρμο της Pasaia στην κατάσταση των προγραμμάτων που απεστάλησαν στον οργανισμό αυτό, τη στιγμή που μόνον ένα 16% των υποβαλλόμενων προγραμμάτων ανταποκρίνονται σε ζώνες του στόχου 2, λαμβάνοντας επιπλέον υπόψη τα κοινωνικοοικονομικά στοιχεία της περιοχής αυτής;

Απάντηση της κ. Wulf-Mathies εξ ονόματος της Επιτροπής (10 Aπριλίου 1997)

Η Επιτροπή χορήγησε 77,6 εκατ. ECU στην Ισπανία για την επέκταση της κοινοτικής πρωτοβουλίας URBAN. Από τον προϋπολογισμό αυτό, οι πόλεις στις περιφέρειες του στόχου 1 λαμβάνουν 56,2 εκατ. ECU ενώ, 21,4 εκατ. ECU χορηγούνται σε πόλεις των περιφερειών εκτός του στόχου 1. Η Επιτροπή θεωρεί ότι αυτό δικαιολογείται από τη γενική προτεραιότητα του στόχου 1 στο πλαίσιο της διαρθρωτικής πολιτικής.

Οι κατευθυντήριες γραμμές για την επέκταση της URBAN διαφέρουν από εκείνες του 1994 στις οποίες αναφέρεται το Αξιότιμο Μέλος του Κοινοβουλίου. Όσον αφορά την κατανομή του προϋπολογισμού σε περιφέρειες εκτός του στόχου 1, δεν προβλέπεται προτίμηση για περιφέρειες του στόχου 2 ((ΕΕ C 200 της 10.7.1996 )).

Η επιλογή των μεμονωμένων πόλεων εμπίπτει στην αρμοδιότητα του κράτους μέλους. Το Αξιότιμο Μέλος του Κοινοβουλίου δύναται, ως εκ τούτου, να απευθύνει την ειδική ερώτησή του για την περίπτωση του San Sebastian και της Bahia de Pasaia στις ισπανικές αρχές.
ΓΡΑΠΤΗ ΕΡΩΤΗΣΗ E-0405/97 υποβολή: Arthur Newens (PSE) προς το Συμβούλιο (14 Φεβρουαρίου 1997)

Θέμα: Η έκβαση των συνεδριάσεων της ομάδας εμπειρογνωμόνων για τον πληθυσμό

Θα μπορούσε το Συμβούλιο να αναφέρει πόσες φορές συνεδρίασε κατό το 1996 η ομάδα εμπειρογνωμόνων για τον πληθυσμό; Ποιά τα αποτελέσματα των συνεδριάσεών της; Τί μέτρα λαμβάνονται για να βελτιωθεί ο συντονισμός μεταξύ της ΕΕ και των κρατών μελών της στα θέματα του πληθυσμού και της υγείας στον τομέα της αναπαραγωγής;

Ποιό είναι το χρονοδιάγραμμα των συνεδριάσεων κατά το 1997; Τί θέματα περιλαμβάνει η ημερήσια διάταξη για τις επόμενες συνεδριάσεις;

Απάντηση (16 Μαΐου 1997)

Δεν υπάρχει ομάδα εμπειρογνωμόνων για τον πληθυσμό εντός των οργάνων του Συμβουλίου. Προφανώς, ο αξιότιμος κ. Βουλευτής αναφέρεται σε Ομάδα της Επιτροπής ή των Ηνωμένων Εθνών.
ΓΡΑΠΤΗ ΕΡΩΤΗΣΗ E-1161/97 υποβολή: Richard Howitt (PSE) προς την Επιτροπή (26 Μαρτίου 1997)

Θέμα: Μέλλον του εργοστασίου κατασκευής ελκυστήρων του New Holland, στο Basildon του ΗΒ

Δεδομένων των ανησυχιών που έχουν εκφράσει εκπρόσωποι συνδικαλιστικών οργανώσεων στο εργοστάσιο κατασκευής ελκυστήρων του New Hollland (τμήμα του Ομίλου FIAT), στο Basildon της εκλογικής μου περιφέρειας, είναι σε θέση η Επιτροπή να επιβεβαιώσει ότι η FIAT έχει την υποχρέωση, κατ' εφαρμογήν της Ευρωπαϊκής Οδηγίας, να διαβουλευθεί με το συμβούλιο εργαζομένων της προ οποιασδήποτε σημαντικής επένδυσης ή σχεδιαζόμενου κλεισίματος; Προτίθεται η Επιτροπή να παρακολουθήσει εκ του σύνεγγυς το ζήτημα αυτό;

Απάντηση του κ.Flynn εξ ονόματος της Επιτροπής (22 Απριλίου 1997)

Η οδηγία για την ευρωπαϊκή επιτροπή επιχείρησης ((OJ L 254, 30.9.1994 )) (94/45/ΕΚ), η οποία εγκρίθηκε στις 22 Σεπτεμβρίου του 1994, στοχεύει στη βελτίωση των δικαιωμάτων σε θέματα ενημέρωσης των εργαζομένων και διαβούλευσης με αυτούς σε επιχειρήσεις καθώς και σε ομίλους επιχειρήσεων κοινοτικής κλίμακας, κυρίως σε περιπτώσεις γεγονότων με σημαντικό αντίκτυπο σε διεθνές επίπεδο στα συμφέροντα των εργαζομένων. Ωστόσο, η οδηγία αυτή δεν καλύπτει το Ηνωμένο Βασίλειο, καθότι εγκρίθηκε βάσει του πρωτοκόλλου για την κοινωνική πολιτική το οποίο προσαρτήθηκε στη συνθήκη για την ΕΚ.

Επιχειρήσεις κοινοτικής κλίμακας ή όμιλοι επιχειρήσεων είχαν την ευκαιρία, πριν τις 21 Σεπτεμβρίου 1996, να συνάψουν συμφωνία η οποία προέβλεπε τη διεθνή ενημέρωση και διαβούλευση των εργαζομένων. Στην περίπτωση αυτή, οι υποχρεώσεις της οδηγίας δεν εφαρμόζονται σε αυτές τις επιχειρήσεις. Σε περίπτωση ανυπαρξίας τέτοιου είδους συμφωνίας, αντιπροσωπείες εργαζομένων οι οποίες προέρχονται από τουλάχιστον δύο κράτη μέλη τα οποία καλύπτονται από την οδηγία έχουν την ευκαιρία από τις 22 Σεπτεμβρίου 1996, να ζητήσουν την έναρξη διαπραγματεύσεων με στόχο να καταλήξουν σε συμφωνία σε αρμονία με όσα προβλέπει η οδηγία.

Στην περίπτωση της Fiat, αναφέρθηκε ότι μια προαιρετική συμφωνία υπογράφηκε στις 18 Μαρτίου 1996. Το αν η Fiat έπρεπε να ενημερώσει και να προχωρήσει σε διαβουλεύσεις προηγουμένως σχετικά με τα γεγονότα στο Basildon εξαρτάται από τους όρους της συμφωνίας αυτής.

Στο βαθμό που ο εργαζόμενος σε αυτό το εργοστάσιο αναφέρεται σε ομαδικές απολύσεις, η οδηγία 92/56/ΕΟΚ σχετικά με τις ομαδικές απολύσεις ((OJ L 245, 26.8.1992 )), η οποία εφαρμόζεται επίσης στο Ηνωμένο Βασίλειο, προβλέπει έγκαιρες διαβουλεύσεις με τους αντιπροσώπους των εργαζομένων με στόχο την επίτευξη συμφωνίας. Οι διαβουλεύσεις αυτές θα καλύψουν, τουλάχιστον, τρόπους αποφυγής ομαδικών απολύσεων ή μείωσης του αριθμού των εργαζομένων οι οποίοι θίγονται από τα μέτρα αυτά. Οι υποχρεώσεις αυτές εφαρμόζονται ανεξαρτήτως εάν η απόφαση σχετικά με τις μαζικές απολύσεις λαμβάνεται από τον εργοδότη ή από επιχείρηση η οποία ελέγχει τον εργοδότη. Τα κράτη μέλη πρέπει να εξασφαλίσουν ότι νομικές ή διοικητικές διαδικασίες για την επιβολή της τήρησης των υποχρεώσεων που απορρέουν από αυτή την οδηγία παρέχονται στους εργαζομένους ή στους εκπροσώπους τους.
ΓΡΑΠΤΗ ΕΡΩΤΗΣΗ E-1184/97 υποβολή: Bartho Pronk (PPE) προς την Επιτροπή (3 Απριλίου 1997)

Θέμα: Στατιστικές σχετικά με τους δείκτες της φτώχειας στην ΕΕ

Η πρώτη έκθεση της Επιτροπής για την οικονομική και κοινωνική συνοχή στα κράτη μέλη της ΕΕ αναφέρει ότι το επίπεδο φτώχειας έχει αυξηθεί στη δεκαετία του '90. Ωστόσο, η έκθεση αναφέρει μόνο στοιχεία για τα τέλη της δεκαετίας του ογδόντα.

1. Είναι δυνατόν να έχει η Επιτροπή στη διάθεσή της πρόσφατα στατιστικά στοιχεία για τους δείκτες φτώχειας στα κράτη μέλη της ΕΕ;

2. Ποιά συμπεράσματα εξάγει η Επιτροπή από αυτά τα στοιχεία;

Απάντηση του κ. Flynn εξ ονόματος της Επιτροπής (29 Απριλίου 1997)

Η Επιτροπή σύντομα θα ολοκληρώσει τη δημοσίευση πιο πρόσφατων στατιστικών σχετικά με τη φτώχεια στα κράτη μέλη. Οι στατιστικές θα αναφέρονται στο 1993 και αποτελούν για πρώτη φορά συγκριτικά στοιχεία σχετικά με το εισόδημα των νοικοκυριών στα 12 εκείνη την εποχή κράτη μέλη. Τα στοιχεία αυτά προέρχονται από την πρώτη έρευνα που διενεργήθηκε σε σταθερό δείγμα νοικοκυριών της Ευρωπαϊκής Κοινότητας (ECHP) το 1994. Η έρευνα αυτή επαναλαμβάνεται από τότε σε ετήσια βάση και θα συνεχιστεί ως το 2000, βοηθώντας την Επιτροπή να παράγει σε τακτική βάση συγκριτικά στοιχεία σχετικά με τη φτώχεια στην Κοινότητα.

Η Επιτροπή θα φροντίσει ώστε αντίγραφο της εν λόγω στατιστικής έκθεσης να αποσταλεί στον κ. βουλευτή μόλις αυτή δημοσιευθεί.
ΓΡΑΠΤΗ ΕΡΩΤΗΣΗ E-0487/97 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (19 Φεβρουαρίου 1997)

Θέμα: Πωλήσεις τομάτας των Καναρίων Νήσων στη Γαλλία

Μπορεί η Επιτροπή να διευκρινίσει κατά πόσον η παραγόμενη στις Καναρίους Νήσους τομάτα επιβαρύνεται κατά την εισαγωγή της στη Γαλλία με δασμό ανάλογο με εκείνο που ισχύει για τα προϊόντα τρίτων χωρών;

Απάντηση του κ. Fischler εξ ονόματος της Επιτροπής (17 Μαρτίου 1997)

Σύμφωνα με τις πληροφορίες τις οποίες διαθέτει η Επιτροπή δεν επιβεβαιώνεται ότι ένα παρόμοιος τελωνειακός δασμός με εκείνον ο οποίος επιβάλλεται στα μη κοινοτικά προϊόντα εισπράττεται στη Γαλλία για τις τομάτες οι οποίες παράγονται στις Καναρίους Νήσους.

Σε μία πρόσφατη κοινοποίησή τους οι γαλλικές αρχές ενημερώνουν την Επιτροπή σχετικά με τις επίσημες απαιτήσεις για την είσοδο στην επικράτειά τους τοματών με προέλευση τις Καναρίους Νήσους. Οι ίδιοι διακανονισμοί εφαρμόζονται και στις υπόλοιπες συναλλαγές τις σχετικές με προϊόντα προερχόμενα από τις Καναρίους Νήσους και τα υπερπόντια γαλλικά διαμερίσματα και αυτό οφείλεται στο γεγονός ότι πρόκειται για εδάφη με διαφορετικό φορολογικό καθεστώς. Οι περιγραφόμενοι διακανονισμοί είναι ευθυγραμμισμένοι με την κοινοτική νομοθεσία.
ΓΡΑΠΤΗ ΕΡΩΤΗΣΗ E-0200/97 υποβολή: Gianni Tamino (V) προς την Επιτροπή (5 Φεβρουαρίου 1997)

Θέμα: Οικονομικοί πόροι της Ένωσης για τη ζωοτομία

Στον τοπικό τύπο της Πίζα (Ιταλία) ο καθηγητής Giulio Soldani της κτηνιατρικής σχολής του τοπικού πανεπιστημίου δήλωσε ότι εκτελεί πειράματα σε ζώα «για ένα πρόγραμμα ΕΟΚ».

Είναι ενήμερη η Επιτροπή για τις έρευνες αυτές;

Ποιές σημαντικές καινοτομίες επιτεύχθηκαν με τις έρευνες αυτές;

Ποιό είναι το συνολικό ύψος των χρηματοδοτήσεων που έχουν δοθεί;

Θεωρεί θεμιτή την αγορά λαγωνικών, τα οποία χρησιμοποιούνται για παρόμοια πειράμτα από τον καθηγητή Soldani, έναντι 1.200.000 λιρών το καθένα (περίπου 631 Ecu) με ευρωπαϊκά κεφάλαια;

Απάντηση της Κας Cresson εξ ονόματος της Επιτροπής (14 Απριλίου 1997)

Οι έρευνες στις οποίες αναφέρεται το Αξιότιμο Μέλος του Κοινοβουλίου αφορούν ένα έργο με τίτλο «Αγωνιστές και ανταγωνιστές της Ισταμίνης Η3», που εκτελείται στο πλαίσιο του προγράμματος «Βιοϊατρική και υγεία».

Η τελική έκθεση για το εν λόγω έργο, τριετούς διάρκειας, υπεβλήθη στην Επιτροπή τον Ιανουάριο του 1995. Η έκθεση αυτή αποδεικνύει τα αποτελέσματα που επιτεύχθηκαν, συγκεκριμένα η συνθεση δύο νέων οικογενειών φαρμάκων για παθήσεις του γαστρεντερικού συστήματος ή καρδιαγγειακές παθήσεις.

Τα πειράματα σε σκύλους, γάτες ή ποντικούς ήταν απαραίτητα για τη μελέτη της έκκρισης των γαστρικών οξέων και διεξήχθησαν σύμφωνα με τις διατάξεις της οδηγίας 86/609/ΕΟΚ για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς ((ΕΕ L 358 της 18.12.1986 )) 7οι σκύλοι, για παράδειγμα, είχαν υποστεί νάρκωση κατά την επέμβαση.

Το έργο αυτό χρηματοδοτείται με 450.000 ECU για τρία έτη.
ΓΡΑΠΤΗ ΕΡΩΤΗΣΗ E-1166/97 υποβολή: Richard Howitt (PSE) προς την Επιτροπή (26 Μαρτίου 1997)

Θέμα: Μέλλον των εργοστασιακών μονάδων της Ford στο Νότιο Έσσεξ του Ηνωμένου Βασιλείου

Δεδομένου, αφενός, ότι 6.000 άτομα εργάζονται στην εκλογική μου περιφέρεια του Νοτίου Έσσεξ για την Ford Motor Company στο εργοστάσιο κατασκευής ψυγείων αυτοκινήτου στο Basildon, στο κέντρο έρευνας και εξέλιξης στο Dunton, στην μονάδα εξέλιξης μικρών αυτοκινήτων και σε άλλες εγκαταστάσεις και, αφετέρου, ότι περιορισμένος μόνο αριθμός εκπροσώπων των εργαζομένων δύναται να παρευρεθεί σε συνεδριάσεις του συμβουλίου εργαζομένων κατ' εφαρμογή της Ευρωπαϊκής Οδηγίας, σε ποιές επιπλέον ενέργειες είναι σε θέση να προβεί η Επιτροπή για να διασφαλίσει ότι σε όλους ανεξαιρέτως τους εργαζομένους θα παρέχονται πληροφορίες και συμβουλές σχετικά με τα σχέδια της εταιρίας; Με ποιούς τρόπους δύναται να βοηθήσει στην πράξη η Επιτροπή τις συνδικαλιστικές ενώσεις όσον αφορά το θέμα αυτό;

Aπάντηση του κ. Flynn εξ ονόματος της Επιτροπής (20 Μαΐου 1997)

Η οδηγία 94/45/EE ((EE L 254, της 30.9.1994 )) θεσπίζει μια Ευρωπαϊκή Επιτροπή Επιχείρησης ή μια διαδικασία σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους.

Μολονότι ο αριθμός των μελών αυτών των φορέων εκπροσώπησης είναι περιορισμένος, η οδηγία περιλαμβάνει δύο μηχανισμούς που στοχεύουν να προσεγγίσουν την ευρωπαϊκή δομή εκπροσώπησης με τους εργαζόμενους των ενδιαφερόμενων επιχειρήσεων. Κατά πρώτο λόγο, κατά τη σύσταση Ευρωπαϊκής Επιτροπής Επιχείρησης, υπάρχει η απαίτηση να εξασφαλίζεται η σωστή εκπροσώπηση όλων των κρατών μελών στα οποία δραστηριοποιείται η επιχείρηση (παράρτημα, σημείο β1), και κατά δεύτερο λόγο υπάρχει υποχρέωση των μελών της Ευρωπαϊκής Επιτροπής Επιχείρησης να ενημερώνουν τους εθνικούς εκπροσώπους ή, ελλείψει εκπροσώπων, το σύνολο των εκπροσώπων, το σύνολο των εργαζομένων, σχετικά με το περιεχόμενο και το αποτέλεσμα των διαδικασιών ενημέρωσης και διαβούλευσης σε ευρωπαϊκό επίπεδο (παράρτημα, σημείο 3).

Μολονότι η οδηγία για την Ευρωπαϊκή Επιτροπή Επιχείρησης δεν ισχύει στο Ηνωμένο Βασίλειο, η εταιρία αυτοκινήτων Ford έχει συνάψει συμφωνία βάσει του άρθρου 13 το οποίο καλύπτει και τα εργοστάσιά της στο Ηνωμένο Βασίλειο. Πάντως, οι προαναφερθείσες διατάξεις που περιλαμβάνονται στο παράρτημα δεν εφαρμόζονται στην περίπτωση συμφωνιών που έχουν συναφθεί βάσει των άρθρων 13 ή 6 της οδηγίας, παρά μόνον εφόσον έχουν ενσωματωθεί ρητά στις εν λόγω συμφωνίες.
ΓΡΑΠΤΗ ΕΡΩΤΗΣΗ E-0599/97 υποβολή: Bill Miller (PSE) προς την Επιτροπή (27 Φεβρουαρίου 1997)

Θέμα: Διαχείριση των διαρθρωτικών ταμείων

Είναι προφανές ότι υπήρξαν προβλήματα σχετικά με τις πληρωμές από τα διαρθρωτικά ταμεία ιδίως στους στόχους 2 έως 6.

Μπορεί η Επιτροπή να παράσχει μια λεπτομερή ανάλυση, από την οποία να προκύπτει που παρουσιάστηκαν τα προβλήματα αυτά, σε ποια κράτη μέλη και σε ποιες περιοχές εντός των κρατών μελών;

Μπορεί επίσης η Επιτροπή να αναφέρει τους λόγους που προκάλεσαν τα προβλήματα;

Aπάντηση της κας Wulf-Mathies εξ ονόματος της Επιτροπής (7 Απριλίου 1997)

Δεν είναι αρκετά σαφές το πρόβλημα που αναφέρει το Αξιότιμο Μέλος του Κοινοβουλίου. Η Επιτροπή δεν έχει υπόψη της κανένα συνολικό πρόβλημα αναφορικά με τις πληρωμές σε κοινοτικό επίπεδο στο πλαίσιο των στόχων 2 έως 6 των διαρθρωτικών ταμείων. Εντούτοις, είναι σημαντικό να διατηρείται σταθερά η πρόοδος των διαφόρων προγραμμάτων και να διατίθενται εγκαίρως οι χρηματοδοτικές συνεισφορές για τα προγράμματα αυτά.
ΓΡΑΠΤΗ ΕΡΩΤΗΣΗ E-0259/97 υποβολή: Richard Howitt (PSE) προς την Επιτροπή (7 Φεβρουαρίου 1997)

Θέμα: Προσωπικά όπλα και Ενιαία Ευρωπαϊκή Αγορά

Η εκ μέρους του Εργατικού Κόμματος στήριξη της πρότασης για την απαγόρευση των προσωπικών όπλων στο Ηνωμένο Βασίλειο αφήνει να διαφανούν η ηθική πτυχή του θέματος και τα ζητήματα ασφάλειας. Ως εκ τούτου, θα μπορούσε η Επιτροπή να διαβεβαιώσει ότι δεν θα προσβληθεί η εν λόγω απαγόρευση σε κανένα κράτος μέλος από κάποιο βιομήχανο ή διανομέα όπλων του ενός ή του άλλου κράτους, σύμφωνα με τους κανόνες της ενιαίας αγοράς;

Απάντηση του κ. Monti εξ ονόματος της Επιτροπής (8 Απριλίου 1997)

Η Επιτροπή ευχαριστεί το Αξιότιμο Μέλος του Κοινοβουλίου για το ότι εφιστά την προσοχή της στη συζήτηση που βρίσκεται στην επικαιρότητα στο Ηνωμένο Βασίλειο σχετικά με τα προσωπικά όπλα. Υπενθυμίζει ότι εμπίπτει στην αρμοδιότητα των κρατών μελών να θεσπίζουν νομοθετικές ρυθμίσεις σε έναν τομέα ο οποίος έχει εν μέρει μόνον εναρμονιστεί, τηρώντας ωστόσο τους κανόνες της συνθήκης ΕΚ, και κυρίως τους κανόνες που διέπουν την εσωτερική αγορά.

Βάσει των κανόνων αυτών, και ιδίως του άρθρου 36 της συνθήκης ΕΚ, κράτος μέλος δύναται να επικαλεστεί λόγους δημοσίας ηθικής ή προστασίας της δημοσίας ασφαλείας προκειμένου να δικαιολογήσει τη λήψη εθνικών μέτρων που έχουν ως αποτέλεσμα τον περιορισμό των συναλλαγών, με την επιφύλαξη ότι τα μέτρα αυτά είναι ανάλογα με τον επιδιωκόμενο στόχο.

Η Επιτροπή δεν δύναται να αποφανθεί εκ των προτέρων όσον αφορά τη συμφωνία μέτρων τα οποία δεν γνωρίζει λεπτομερώς, υπενθυμίζει εντούτοις ότι τα μέτρα αυτά θα είναι σύμφωνα με τη Συνθήκη μόνον εφόσον είναι κατάλληλα και όχι υπερβολικά και εφόσον δεν υπάρχουν εναλλακτικές λύσεις που θα μπορούσαν να ικανοποιήσουν τον επιδιωκόμενο στόχο δημιουργώντας λιγότερα προβλήματα στις συναλλαγές.

Όσον αφορά τη συμφωνία με το παράγωγο δίκαιο, η Επιτροπή υπενθυμίζει ότι το άρθρο 3 της οδηγίας 91/477/ΕΟΚ της 18ης Ιουνίου 1991 σχετικά με τον έλεγχο της απόκτησης και της κατοχής όπλων ((ΕΕ L 256 της 13.9.1991. )) προβλέπει ότι τα κράτη μέλη μπορούν να θεσπίσουν διατάξεις αυστηρότερες από αυτές που προβλέπονται στην παρούσα οδηγία. Με άλλα λόγια, ένα κράτος μέλος δύναται, για παράδειγμα, να απαγορεύσει ορισμένα όπλα για τα οποία παλαιότερα προβλεπόταν διαδικασία χορήγησης άδειας.
ΓΡΑΠΤΗ ΕΡΩΤΗΣΗ E-0602/97 υποβολή: Alex Smith (PSE) προς το Συμβούλιο (27 Φεβρουαρίου 1997)

Θέμα: Ειδική σύνοδος των ΗΕ για το περιβάλλον

Ποιές προτάσεις προτίθεται να υποβάλει το Συμβούλιο κατά την ειδική σύνοδο της Γενικής Συνελεύσεως των Ηνωμένων Εθνών με θέμα «Πρόοδος στους τομείς του περιβάλλοντος και της αειφόρου αναπτύξεως μετά τη Διάσκεψη Κορυφής του Ρίο τον Ιούνιο του 1992», η οποία θα πραγματοποιηθεί στη Νέα Υόρκη τον Ιούνιο του 1997;

Απάντηση (20 Μαΐου 1997)

Το Συμβούλιο κατά τη σύνοδό του της 9ης Δεκεμβρίου 1996, συμφώνησε με τις κατευθυντήριες γραμμές όσον αφορά τη θέση της ΕΕ ενόψει της ειδικής συνόδου της Γενικής Συνέλευσης των Ηνωμένων Εθνών που έχει συγκληθεί για τον Ιούνιο του 1997 στην Νέα Υόρκη. Οι κατευθυντήριες αυτές γραμμές οι οποίες κοινοποιήθηκαν στην ανακοίνωση στον τύπο που εξεδόθη μετά τη σύνοδο του Συμβουλίου, επιβεβαιώνουν και προσδιορίζουν τη γνώμη της Ευρωπαϊκής Ενωσης σύμφωνα με την οποία δεν θα πρέπει να υπάρξει επαναδιαπραγμάτευση του προγράμματος δράσης «21ος αιώντας», αλλά θα πρέπει να διατηρηθεί ο ταχύς ρυθμός της διαδικασίας που έχει αναληθεί μετά τη Διάσκεψη των Ηνωμένων Εθνών.

Η Ευρωπαϊκή Ενωση, κατά τη συνεδρίαση της σιασυνοριακής ομάδας που έχει αναλάβει την προετοιμασία της συνεδρίασης της Επιτροπής για την αειφόρο ανάπτυξη CDD-V) και της ειδικής συνόδου, εξήγησε τη θέση της παρουσιάζοντας σειρά από θέσεις και προσφέροντας Γραμματεία της CCD, της διατύπωσης της εν λόγω πολιτικής δήλωσης στη διάρκεια των εργασιών της CCD τον Απρίλιο του 1997.

Η Ευρωπαϊκή Ενωση προτίθεται να εξακολουθήσει να διαδραματίζει ενεργό ρόλο στη διαδικασία αυτή και θα τονίσει ιδιαίτερα, μεταξύ άλλων, τον επείγοντα χαρακτήρα δράσης που αφορά τα ύδατα, τους ωκεανούς τα δάση και την ενέργεια.

Τέλος, η Ευρωπαϊκή Ενωση πιστεύει ότι η CCD θα πρέπει να εξακολουθήσει να κατέχει κεντρικό ρόλο στην εφαρμογή του προγράμματος δράσης «21ος αιώντας» και των άλλων δεσμεύσεων που έχουν αναληφθεί στο Ρίο και θα πρέπει να διαδραματίσει καταλυτικό ρόλο για την αειφόρο ανάπτυξη σε όλα τα επίπεδα.
ΓΡΑΠΤΗ ΕΡΩΤΗΣΗ E-0668/97 υποβολή: Nel van Dijk (V) προς την Επιτροπή (6 Μαρτίου 1997)

Θέμα: Κατάργηση των κοντινών πτήσεων από το αεροδρόμιο του Σχίπχολ

Γνωρίζει η Επιτροπή ότι οι αρχές του αεροδρομίου Σχίπχολ, λαμβάνοντας υπόψη ότι υπάρχει κίνδυνος να υπερκερασθούν τα όρια ηχορύπανσης που έθεσε η ολλανδική κυβέρνηση γιά το εν λόγω αεροδρόμιο, εξετάζει την περίπτωση να καταργηθούν οι πτήσεις μεταξύ Σχίπχολ και των πλησιέστερων ευρωπαϊκών προορισμών ταξιδιού και, αντιθέτως, να ενθαρρυνθούν οι σιδηροδρομικές μεταφορές;

Υπάρχει κάποια οδηγία ή κανονισμός (ΕΟΚ) που να στέκεται εμπόδιο στην υλοποίηση της ανωτέρω ιδέας;

Μπορεί η Επιτροπή να εξασφαλίσει, συνεκτιμώντας την εντεινόμενη ρύπανση που είναι απαύγασμα της αύξησης της εναέριας κυκλοφορίας, ότι θα καταβάλλει κάθε προσπάθεια γιά να ενθαρρύνει την υλοποίηση της πλέον οικολογικής σκέψης που έκαναν ποτέ οι αρχές του αεροδρομίου του Σχίπχολ τα τελευταία έτη;

Απάντηση του κ. Kinnock εξ ονόματος της Επιτροπής (28 Απριλίου 1997)

Η Επιτροπή έχει γνώση των ενεργειών που γίνονται στις Κάτω Χώρες σχετικά με την εφαρμογή μέτρων με σκοπό να εξασφαλισθεί η τήρηση των συνολικών περιορισμών του θορύβου, οι οποίοι επιβάλλονται στο αεροδρόμιο του Σχίπχολ. Ωστόσο, η Επιτροπή δεν έχει ενημερωθεί επισήμως από τις Κάτω Χώρες σχετικά με οιοδήποτε ειδικό μέτρο που ενδεχομένως έχει καταρτισθεί στο πλαίσιο των ενεργειών αυτών έως τώρα, συμπεριλαμβανομένων σχεδίων του τύπου που αναφέρει το Αξιότιμο Μέλος.

Η οδηγία 92/14/ΕΟΚ του Συμβουλίου έχει καθορίσει ενιαίους κανόνες για τα θορυβώδη αεροπλάνα στα κοινοτικά αεροδρόμια ((ΕΕ L 76, 25.3.1992. )). Εν τούτοις, η εν λόγω οδηγία δεν ισχύει για μέτρα όπως ο αποκλεισμός όλων των πτήσεων προς ορισμένους προορισμούς, ανεξαρτήτως των εκπομπών θορύβου από τα χρησιμοποιούμενα αεροσκάφη. Εξάλλου, ο κανονισμός (ΕΟΚ) αριθ. 2408/92 του Συμβουλίου για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών ((EΕ L 240, 24.8.1992. )) προβλέπει ότι, όταν υπάρχουν προβλήματα περιβάλλοντος, ένα κράτος μέλος μπορεί να περιορίσει την πρόσβαση σε ένα αεροδρόμιο, προκειμένου να αντιμετωπίσει τα προβλήματα αυτά. Κάθε τέτοιος περιορισμός πρέπει, όμως, να τηρεί τους διαδικαστικούς και ουσιαστικούς κανόνες του υπόψη κανονισμού. Ελλείψει λεπτομερούς κοινοποίησης, η Επιτροπή δεν δύναται, στο παρόν στάδιο, να λάβει καμμία θέση επί του θέματος του κατά πόσον η ειδική ιδέα, την οποία αναφέρει το Αξιότιμο Μέλος, συμβιβάζεται όντως με τους κανόνες αυτούς.
ΓΡΑΠΤΗ ΕΡΩΤΗΣΗ E-1117/97 υποβολή: Carmen Dνez de Rivera Icaza (PSE) προς την Επιτροπή (24 Μαρτίου 1997)

Θέμα: Η γαλάζια σημαία και η ποιότητα των υδάτων κολύμβησης

Θα μπορούσε η Επιτροπή, προς αποφυγήν παρανοήσεων, να γνωστοποιήσει εκ νέου ότι δεν είναι αυτή που απονέμει τις ανωτέρω διακρίσεις, και να καταστήσει σαφή τη φύση του οργάνου που όντως τις απονέμει καθώς και των δεσμών που διατηρε ίμε το εν λόγω όργανο;

Απάντηση της κ. Bjerregaard εξ ονόματος της Επιτροπής (24 Απριλίου 1997)

Οι γαλάζιες σημαίες απονέμονται από μη κυβερνητικό οργανισμό, το Ίδρυμα για την περιβαλλοντική εκπαίδευση στην Ευρώπη (FEEE). Η οργάνωση αυτή εδρεύει στη Δανία (Scandiagade 13, DK - 2450 Copenhagen).

Οι εθνικοί φορείς στις διάφορες χώρες της Ευρώπης, και όχι μόνο στην Κοινότητα, παρακολουθούν και ελέγχουν τις παραλίες για τις οποίες έχει εκδηλωθεί ενδιαφέρον να απονεμηθεί γαλάζια σημαία. Λαμβάνονται υπόψη πολυάριθμα κριτήρια, όπως οι εγκαταστάσεις στην παραλία, προγράμματα περιβαλλοντικής εκπαίδευσης, εξοπλισμός ασφαλείας, καθώς και η ποιότητα των υδάτων. Η αξιολόγηση της ποιότητας των υδάτων βασίζεται στις κατευθυντήριες τιμές (οι αυστηρότερες τιμές) που απαιτούνται με βάση την οδηγία 76/160/ΕΟΚ του Συμβουλίου σχετικά με την ποιότητα των υδάτων κολύμβησης ((ΕΕ L 31, 5.2.1976. )).

Η Επιτροπή εμπλέκεται στην εκστρατεία για την απονομή των γαλάζιων σημαιών κατά δύο τρόπους. Παρέχει τις πληροφορίες σχετικά με την ποιότητα των υδάτων κολύμβησης των κρατών μελών μέσω του ηλεκτρονικού της προγράμματος. Εξάλλου, εκπρόσωποι της Επιτροπής είναι μέλη της ευρωπαϊκής κριτικής επιτροπής η οποία αποφασίζει σχετικά με προβληματικές περιπτώσεις. Η Επιτροπή υποστηρίζει την εκστρατεία για την απονομή της γαλάζιας σημαίας και την οργάνωση FEEE με ετήσια χρηματοδοτική ενίσχυση, η οποία αναθεωρείται και αποτελεί αντικείμενο διαπραγμάτευσης σε ετήσια βάση.